2012. november 14-én mutatkozott be a válogatottban a Norvégia ellen. 2013. szeptember 3-án, a románok elleni mérkőzés 2. percében utolsó emberként hatalmasat hibázott, gyakorlatilag gólpasszt adva Ciprian Maricának. Az eset után kikezdte a sajtó, illetve a szurkolók is, és a válogatottba sem hívták Egervári Sándor távozása után. Bernd Storck volt az, aki ismét a válogatott védelmében számított az akkor már a Wisła Krakówban légióskodó Guzmicsra, aki a védelem egyik legmegbízhatóbb tagja volt a selejtezők, majd a pótselejtezők folyamán. Részt vett a 2016-os labdarúgó-Európa-bajnokságon, ahol a magyar válogatott mind a négy mérkőzésén pályára lépett.